שיחה:פרידל טלר-בלום

message: כל המידע על הזמרת מעיתון דבר.  Ulven - שיחה 00:01, 23 באפריל 2010 (IDT)
דוד, תודה רבה על התרומה לערך! Ulven - שיחה 23:21, 27 באפריל 2010 (IDT)

message: מי ש"הופיעה פעמים רבות בבית האופרה הישראלית בתל-אביב ושרה גם עם התזמורת הפילהרמונית והתזמורת הקאמרית הישראלית" ראויה לערך. זהר דרוקמן - Talk to me Goose! ‏ 21:51, 27 באפריל 2010 (IDT)
replies: text: האם מישהו הטיל בכך ספק? Ulven - שיחה 22:13, 27 באפריל 2010 (IDT)
replies: text: :זהר, אין לי שום מחלוקת במישור העקרוני, אבל זה ערך "באוויר". אני לא מצליח למצוא מקורות לטענות בו ולכן - ככל שידוע לנו - ייתכן שהיא הופיעה מאה פעמים, ייתכן שהופיעה שלוש פעמים וייתכן שלא הופיעה כלל. בויקיפדיה טענות מסוג "הופיעה פעמים רבות בבית האופרה" מצריכות מקור. אני בטוח שכותב הערך יוכל לספק מקור כזה (אולי הפניה לכתבה ב"דבר" בארכיון הממשלתי). אך בהעדרו כל הערך נשען על כרעי תרנגולת. חיפה-חיפה-עיר-עם-עתיד - שיחה 22:34, 27 באפריל 2010 (IDT)
replies: text: ::אז שים תבנית מקור. על כל פנים, התקציר שלך כי מהערך לא עולה חשיבותה - איננו נכון. הערך מבהיר זאת היטב. זהר דרוקמן - Talk to me Goose! ‏ 22:36, 27 באפריל 2010 (IDT)
replies: text: :::בבקשה, חפש 'פרידל טלר' http://www.jpress.org.il/Default/Skins/TAUHe/Client.asp?Skin=TAUHe&enter=true&tauLanguage=hebrew&Hs=advanced&AppName=2&AW=1272397197703 Ulven - שיחה 22:39, 27 באפריל 2010 (IDT)

text: :::חשבתי שזה מגוחך לשים תבנית מקור על כל הערך, אבל אני רואה שאין ברירה. כאשר כתבתי שמהערך לא עולה החשיבות התכוונתי לכך שאין בו טענות עובדתיות עם סימוכין מתאימים המלמדות על חשיבות. חוסר חשיבות לא נובע רק מכך שאין טענות על פעילות חשובה אלא גם מכך שאין סימוכין. חשוב למשל על ערך שבו כתוב "אלכסנדר פצ'ינסקי היה האסטרונאוט הפולני הראשון והדייר הראשון בתחנת החלל הבינלאומית". בהנחה שאני חושב שהוא לא היה, מה המנגנון הויקיפדי להתמודד עם זה? חיפה-חיפה-עיר-עם-עתיד - שיחה 22:40, 27 באפריל 2010 (IDT)
replies: text: ::::לעשות מה שעשית כרגע - במיוחד כאשר הכותב הוא משתמש חדש. על כל פנים, עושה רושם ממספר חיפושים שעשיתי שמדובר במספר רב של הופעות בבימות חשובות. זהר דרוקמן - Talk to me Goose! ‏ 22:42, 27 באפריל 2010 (IDT)
replies: text: ::::: מצויין, עכשיו הסר בבקשה את התגית מהדף ונעבור לשיחה על לוסי ארנון. Ulven - שיחה 22:46, 27 באפריל 2010 (IDT)
replies: text: ::::::Ulven, אנו לא עובדים לפי פקודות. אפשר לנהל דיון בניחותא. לדעתי החשיבות ברורה אך זכותו של חיפה, אם ירצה, להשאירה כדי להזמין חוות דעת נוספות אם הוא עצמו לא השתכנע. שום דבר לא יקרה לערך אם תהיה עליו תבנית משך שבוע. זהר דרוקמן - Talk to me Goose! ‏ 22:52, 27 באפריל 2010 (IDT)
replies: text: :::::::אתה צודק, ועדיין אני מתרגז. ליקטתי מידע על האישיות הזאת ושתיים נוספות כדי שמישהו עם מעט יותר ידע בנושא, כפי שציינתי בדפי השיחות, ישלים את החסר וישפר אותו- לא כדי שיוצבו למחיקה. בניגוד לשטפן לוקס כאן מדובר בערך שאין לי בו עניין אישי, אבל לפי חוות דעתי ראוי שיופיע בויקיפדיה העברית (אם לא פה אז היכן?) ולכן השקעתי מזמני. Ulven - שיחה 23:08, 27 באפריל 2010 (IDT)
replies: text: ::::::::על מה אתה מתרגז? על שמישהו חולק על דעתך זו? זכותו. זהר דרוקמן - Talk to me Goose! ‏ 23:31, 27 באפריל 2010 (IDT)
thread_title: חשיבות

message: כל מי שיש לו אישזהו מושג בעולם האופרה בישראל יודע מי זאת ואת חשיבותה. תבנית החשיבות מגוחכת. רונן א. קידר - שיחה 23:47, 27 באפריל 2010 (IDT)
replies: text: תן לי לשמוח כמו ילד קטן לרגע. אודה מאוד אם תוסיף עליה מידע. Ulven - שיחה 00:33, 28 באפריל 2010 (IDT)
replies: text: :קידר, מה שמגוחך הוא העובדה שאתה טוען לחשיבות חד-משמעית בלי להציג נימוק חשיבות. אנא קרא את הדיון שלעיל לעומק, שתה כוס מים והגב עניינית. החשיבות צריכה לעלות מתוך הערך ולא מתוך העולם הפנימי של מי שיש לו איזשהו מושג בעולם האופרה בישראל. סלח לי על הבוטות, אבל אני בטוח שלדעתך גם הערך על עצמך חשוב ותבנית החשיבות שהונחה עליו הייתה מגוחכת, מופרכת וקנטרנית, בעוד שלדעתי הערך נשאר פה מסיבות לא ענייניות. הכל עניין של השקפה, אבל הוויכוח צריך להיות על התוכן של הערך - על מה שיש בו ועל מה שאין בו, ולא על עולמם הפנימי של הויקיפדים. חיפה-חיפה-עיר-עם-עתיד - שיחה 09:37, 28 באפריל 2010 (IDT)
replies: text: :: כאמור, הערך מדבר בעד עצמו: מדובר על זמרת ותיקה שהופיעה פעמים רבות באופרה הישראלית. לאור העובדה שיש בוויקיפדיה ערך על זמרת אופרה שמעולם לא הופיע על בימות האופרה, מדובר ב'קל וחומר'. הטיעון היחיד שלך הוא שמה שכתוב בערך אינו נכון או 'מומצא' - מה שאפשרי, כמובן, אם מישהו מנסה 'לעבוד' על ויקיפדיה, אבל לא נכון במקרה הזה (ולכך התייחסתי - שכל מי שמצוי בעולם האופרה יודע מי זאת ומה מעשיה). אגב, עזוב את הקריירה האופראית, עצם העובדה שכיהנה כראש המחלקה הווקאלית באקדמיה למוזיקה בת"א מעיד על חשיבותה לפי הקריטריונים לאקדמאים. רונן א. קידר - שיחה 10:44, 28 באפריל 2010 (IDT)
replies: text: ::: נו, זה כל כך קשה? בעניין המשני: ערך על זמרת אופרה שלא הופיעה על בימות האופרה צריך להימחק. תן לי הפניה ואני אפתח הצבעת מחיקה בעצמי. חיפה-חיפה-עיר-עם-עתיד - שיחה 19:51, 28 באפריל 2010 (IDT)
replies: text: ::::חיפה, כשם שמוטב להבין (או לפחות לחקור מעט) בנושא לפני שמניחים תבנית חשיבות, כך גם מוטב לנסות ולהסתכל לאן רצים לפני שנתקעים בקיר. רונן מדבר על זה. זהר דרוקמן - Talk to me Goose! ‏ 19:55, 28 באפריל 2010 (IDT)
replies: text: :::::זהר, זה נכון רק בהנחה שאינך מניח תום לב. תבנית החשיבות היא כלי שאחת ממטרותיו היא להביא ערכים שחשיבותם לא ברורה אל רף החשיבות על ידי העשרתם בתוכן ואסמכתאות. הערך היה קצרמר נטול סימוכין, ושום דבר נורא לא קרה עקב הוספת תבנית החשיבות. להפך - הערך הורחב ונוספו הפניות. חיפה-חיפה-עיר-עם-עתיד - שיחה 21:11, 28 באפריל 2010 (IDT)
replies: text: ::::::את אותו הדבר היית יכול להשיג על ידי דרישת מקור, שלא נדבר על הסבר למשתמש החדש. זהר דרוקמן - Talk to me Goose! ‏ 21:12, 28 באפריל 2010 (IDT)
replies: text: :::::::אני מודה בכך שעשיתי טעות באי-מתן הסבר למשתמש החדש. אני אמנם ויקיפד אבל אנושי וככזה מועד לטעות. והנה בזכות דיון זה גיליתי שאני יכול להסכים גם עם רונן, שתמיד ראיתי בו מכלילן עיקש: אילו הייתי פה בזמן ההצבעה על לוגסי הייתי מצטרף אליו, למרות המראה המשובב של מושא הערך. חיפה-חיפה-עיר-עם-עתיד - שיחה 21:16, 28 באפריל 2010 (IDT)
thread_title: החשיבות חד-משמעית

message: אין לי התנגדות להסרת התמונה אבל כדי שאדע בעתיד האם מוכן מישהו בבקשה להסביר מדוע השימוש בה אינו הוגן? Ulven - שיחה 00:31, 28 באפריל 2010 (IDT)
replies: text: שימוש הוגן יכול לבוא מאתר רשמי של בעל הזכויות כדי לתאר אותו. לדוגמה, שימוש בסמל של חברה מסחרית (שכמובן מוגן בזכויות יוצרים) כדי לתאר אותה בערך עליה - הוא שימוש הוגן. צילום עיתונאי, עם זאת, שייך לצלם ולעיתון.

text: הרעיון הוא ששימוש הוגן הוא, מטבעו, פגיעה בזכויות של היוצר, אך תחת ההנחה כי פגיעה זו היא סבירה כי היא מטיבה עימו ומתארת אותו. אך כאן הזכויות שהופרו הן של עיתון דבר, ולא של טלר-בלום. זהר דרוקמן - Talk to me Goose! ‏ 00:36, 28 באפריל 2010 (IDT)
replies: text: :פניתי למכון לבון בנוגע לתמונה. במידה ויתקבל אישור האם תוכל התמונה להופיעה בערך ותחת איזה רישוי עלי להעלות אותה? Ulven - שיחה 01:04, 28 באפריל 2010 (IDT)
replies: text: ::ברשיון בו יסכימו לשחררה, כמובן. זהר דרוקמן - Talk to me Goose! ‏ 10:35, 28 באפריל 2010 (IDT)
replies: text: :::כיוון שפרידל טלר-בלום חיה כאן אתנו, אפשר לטלפן אליה ולבקש תמונה שלה. דוד שי - שיחה 20:45, 28 באפריל 2010 (IDT)
thread_title: תמונת הזמרת

message: את המקף הוספתי בגלל שכך מופיע שמה בגוגל, אבל אולי עדיף להסיר אותו? Ulven - שיחה 01:12, 28 באפריל 2010 (IDT)
replies: text: אם זה מופיע באתר האוניברסיטה (וגם במקור באנגלית) עם מקף, אין סיבה שנסיר אותו. דוד שי - שיחה 07:07, 28 באפריל 2010 (IDT)
thread_title: טלר-בלום או טלר בלום?